روسییانین جنوبی اوستییاداکی حربی تعلیمی تکجه گورجستان اوچون یوخ، آذربایجان و ایران اوچون ده تهدیددیر.
آخار. آذ خبر وئریر کی، بونو ژورنالیستلره آچیقلاماسیندا گورجوستانین کئچمیش مدافعه ناظری دمیتری شاشکین سؤیلهییب.
«روسییا بو تعلیم سایهسینده اؤزونون جنوبی اوسئتییاداکی قوهلرینی یئنی مارشروتلارا حاضیرلاییر. اونلار اوچون بو مارشروت گورجستانین ایشغال اولونمامیش اراضیلریدیر. روسییا اؤز نیتلرینی گیزلتمیر و یئنی تعلیمی سایهسینده گورجستانلا برابر بوتون رگیونا سیقنال گؤندریر. بو تعلیم آذربایجان و ایران اوچون ده سیگنالدیر. روسییا گورجستان اراضیسیندن اؤزونون گومرودهکی بازاسینا دهلیز آچماقلا باغلی ماراقلارینی گیزلتمیر. اونلار حاضیرلاشیرلار»، - شاشکین بیلدیریب.
قید ائدک کی، بوندان اؤنجه روسییا شیمالی قفقاز و جنوبی اوستییادا حربی تعلیمه باشلاییب. تعلیمده ۱۶ مین حربچی و ۴ مین حربی تکنیکا ایشتیراک ائدیر.
azb_Arab azb_Arab azb_Arab azb_Arab